המרכז לחקר מדיניות ואסטרטגיה ימית

ייסוד ומטרות המרכז

המרכז לחקר מדיניות ואסטרטגיה ימית הוקם באוניברסיטת חיפה בינואר 2016, ביוזמתושל אל"ם (דימ') דב שפיר.
הקמת המרכז מהווה צעד טבעי לאוניברסיטת חיפה, המובילה את אגד "המרכז הישראלי לחקר הים התיכון". 
החוקרים מזהים קיום פער משמעותי בין חשיבות הים למדינת ישראל ורמת העיסוק המחקרי בתחום זה. זיהו באוניברסיטת חיפה פוטנציאל להובלה מחקרית במישור הבינלאומי בתחומי מדעי המדינה ויחסים בין לאומיים, כנושא שלא נחקר עדיין בצורה יסודית. הצורך של ישראל לגבש מדיניות ואסטרטגיה רבתי למרחב הימי, אך לא היה קיים מרכז ידע באקדמיה שעוסק בהיבטים רחבים של אסטרטגיה במרחב הימי.

תפקידי המרכז

בין תפקידי המרכז ניתן למצוא: ביצוע מחקרים אקדמיים בשאלות מרכזיות בחקר התחום. השתלבות במאמץ האוניברסיטאי להובלת המחקר הלאומי בתחום הים. 
להוות מרכז ידע עבור קובעי מדיניות, מנהיגי הציבור ותושבי ישראל. השתלבות בשיח הציבורי והנעת שיח זה באמצעות ניירות עמדה, סימפוזיונים והופעה בתקשורת.
יצירת שיתוף פעולה מחקרי עם מרכזי ידע מובילים בתחום בעולם. הכשרת חוקרים במגוון תחומי האסטרטגיה הימית.

מגמות מחקר

פיתוח ידע בנושא אסטרטגיה ימית רבתי, ביטחון אזורי ומדיניות חוץ תנועה של סחורות, אנשים, ורעיונות, משפט ימי – חוק הים – החוק הבינלאומי, אנרגיה והשפעות על הסביבה הימית.

חקר הספנות והנמלים

החטיבה לחקר הספנות והנמלים ע"ש פרופ' נפתלי וידרא, בראשות רב חובל אלכס גרסון, היא חלק מפעילות המרכז. החטיבה החלה דרכה כ"מכון וידרא לחקר הספנות הנמלים והתעופה". בתחילת דרכו היה מכון מחקר בלתי תלוי שהוקם בשנת 1969 על ידי ד"ר נפתלי וידרא, מנהלה הראשון של "צים" ומחלוצי הספנות בישראל. בשנת 1987 הועבר המכון לאוניברסיטת חיפה. בשנת 2017 הועבר המכון למסגרת הארגונית של המרכז לחקר מדיניות ואסטרטגיה ימית כחטיבה על שם פרופ' נפתלי וידרא לחקר הספנות והנמלים.
הצורך בהמשך קיומה של חטיבת המחקר הזאת בישראל בכלל ובאוניברסיטת חיפה בפרט נובע מכך שישראל היא בבחינת אי כלכלי התלויה בצורה מוחלטת בסחר החוץ ובהובלה ימית. מעל 99% מהסחורות (בנפח) משונעים לישראל וממנה דרך הנמלים ובאמצעות אוניות סוחר. בשעת חירום תלויה המדינה בשיט שיספק מוצרים חיוניים לאורך זמן. החלטת ממשלה מס' 1107 מיום 30 בדצמבר 2013 קובעת כי: "במטרה לשפר את כושר התחרות של הספנות הישראלית, יש לשמר במשק ידע מקצועי בתחום ולהמשיך לקיים תשתית ימית חיונית, ומערכת הובלה ימית ישראלית ולאמץ תכנית המשך להחלטות הממשלה קודמות."

אסטרטגיה ימית

המרכז לחקר מדיניות ואסטרטגיה ימית שם לעצמו למטרה לקדם את המחקר בתחום האסטרטגיה הימית בישראל ובעולם.
למען מטרה זו הקים ראש המרכז – פרופ' שאול חורב – את תוכנית לימודי התואר השני בבית הספר למדעי המדינה, המחלקה ליחסים בינלאומיים בנושא "ביטחון לאומי ואסטרטגיה ימית".

סגל המרכז

ראש המרכז – פרופ' שאול חורב, ראש חטיבת מכון נפתלי וידרא לחקר הספנות והנמלים – רב חובל אלכס גרסון.
חברי הוועד המנהל: האלוף (מיל') עמי אילון – יו"ר, אדמירל גארי ראפהאד – מפקד צי ארצות הברית לשעבר, פרופ' פיקי איש-שלום, ראש המחלקה ליחסים בינלאומים, האוניברסיטה העברית, פרופ' אילנה ברמן פרנק, ראשת בית הספר למדעי הים על שם ליאון צ'רני, אוניברסיטת חיפה, בריאן מיכאל ג'נקינס יועץ בכיר לנשיא מכון RAND, פרופ' דן צ'רנוב, סגן הנשיא לקשרי חוץ ופיתוח משאבים, אוניברסיטת חיפה. פרופ' ג'ון הטנדורף, ד"ר ברונו טרטייס, פרופ' ג'פרי טיל, פרופ' צבי בן אברהם, מר דייוויד לוברסקי ואל"ם (דימ') דב שפיר.
הועדה האקדמית של המרכז כוללת את: פרופ' רותם קובנר, פרופ' ארנון גולן, פרופ' שלמה הראלי, ד"ר יורם עברון וד"ר גיל גמבש.
עמיתי מחקר במרכז כוללים בין היתר את:

גב' שקד דברן, אל"ם (דימ') אריה גביש, תא"ל (דימ') אריה רונה, תא"ל (מיל') עודד גור לביא, ד"ר בני בן-ארי, ד"ר רם ארז, מר אהוד גונן, סא"ל (מיל') עידו גלעד, רב חובל אלכס גרסון, מר ניר זרחי, סא"ל (מיל') יהודה איתן, תא"ל (מיל') יורם לקס, תא"ל (מיל') ד"ר ישראל לשם, מר עילי רטיג, ד"ר אהוד ערן, סא"ל (במיל.) אייל פינקו, ד"ר ניצן פלדמן, ד"ר שלמה קמעו, וד"ר בני שפנייר.

מבקרים חשובים

המרכז מקבל מבקרים ומקיים איתם דיונים בנושאי הים ומדינת ישראל.

פעילות חינוכית

ראש המרכז, פרופ' שאול חורב וסגל המרכז מעניקים הרצאות בנושאי חשיבות הים למדינת ישראל, בגופים שונים בעולם ובישראל. כגון: איגוד הימאים בישראל, בתי ספר יסודיים ואחרים.